
Fin tili — fin-ugor tillari oilasidagi boltiqbo ' yifin guruhiga mansub til. Finlyandiya, Shvetsiya, AQSH, 
Kanada, Rossiya, Norvegiya va boshqa bir qancha mamlakatlarda tarqalgan. O' tgan asr oxiridagi 
ma' lumotlarga qaraganda, Fin tilida so' zlashuvchilarning umumiy soni 5,5 mln. kishidan ortiq 
(Finlyandiyaning o' zida 4,8 mln. kishiga yaqin). Finlyandiya Respublikasining rasmiy tili (shved tili bilan 
birga). Finlyandiya hududida 8 ta asosiy lahja ajratiladi: jan.g' arbiy (suomi), yem (xyame), ular oraligidagi 
jan. botnik, o' rta botnik, shim. botnik, shim., savo, jan.sharqiy. 

Fin tili — muayyan flektiv elementlarga ega bo' lgan agglyutinativ til. Fonologik tizimi 8 unli va 13 undosh 
fonemadan iborat; ularning har biri (j, v, h, d dan tashqari) cho'ziqlik darajasi bo'yicha qaramaqarshi 
qo' yiladi; bu imloda a—aa, o—oo, t—tt, r—rr kabi (qisqacho' ziq) aks etadi. Ba' zi tuzilmalarda unlilar 
garmoniyasi kuzatiladi. Unli fonemalar miqdori diftonglar (16 ta) hisobiga ko' payadi. Morfologik belgilari: 
jins kategoriyasi yo' q; otlar 13 kelishik bilan o' zgaradi; fe' llar 2 xil tuslanishda, 4 mayl, 4 zamon, 3 shaxs 
shakllari bilan o' zgaradi, sintaksis sohasida so' z tartibi nisbatan erkin. 

Adabiy tilning shakllanishi va rivojlanishida 2 davr: eski fin (1540— 1820) va yangi fin (19-asrning 20- 
yillaridan boshlab) davrlari ajratiladi. Finlyandiyaning shved mustamlakasidan ozod bo' lguniga qadar 
(1809) rasmiy til sifatida shved tili ustunlik qilib, adabiy Fin tili deyarli rivojlanmagan. Yangi Fin tili davri 
ham 2 bosqichdan: ilk yangi fin (1820—70) va hozirgi fin (1870 yildan) bosqichlaridan iborat. Ilk fin 
davrida adabiy til og' zaki til bilan yaqinlashdi. 1863 yildan boshlab Fin tili rasman shved tili bilan teng 
huquqlarga ega bo' ldi: maktablar va universitetlarda o' qitila boshladi, unda gaz., jur. va badiiy adabiyot 
nashr etiladigan bo' ldi. 19-asrning 70-yillariga kelib xoz. adabiy Fin tili ning asoslari yaratildi. 1919 yil Fin 
tili Finlyandiyaning rasmiy tili deb e' lon qilindi. Yozuvi lotin grafikasi asosida (16-asrdan). 



Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 



Jahon tillaridan biri haqidagi ushbu maqola chaladir. Siz uni boyitib, (https://uz.wikipedia.org/ 
w/index.php?title-Fin_tili&action=edit) Vikipediyaga yordam berishingiz mumkin. 

! "https://uz.wikipedia.org/w/index.php?title=Fin_tili&oldid=2009737" dan olindi ; 


Bu sahifa oxirgi marta 17-Avgust 2018, 01:20 da tahrir qilingan. 

Matn Creative Commons Attribution-ShareAlike litsenziyasi bo'yicha ommalashtirilmoqda, alohida holatlarda 
qo'shimcha shartlar amal qilishi mumkin (batafsil). 

















